
	Atbilde uz ieinteresētā piegādātāja informācijas pieprasījumu

	

	Par uzdoto jautājumu izskatīšanu atklātā konkursā SIA “Bulduru Tehnikums” ēku energoefektivitātes paaugstināšanas  projekta vadība un tehniskais atbalsts (ID. Nr. BT 2026/8-ERAF)

	


SIA “Bulduru Tehnikums” iepirkuma komisija ir izskatījusi saņemtos jautājumus un sniedz šādus skaidrojumus un grozījumus iepirkuma procedūras dokumentācijā:
SIA “Bulduru Tehnikums” Iepirkuma komisija, izvērtējot Jūsu jautājumus, kuri tika saņemti 11.08.2026 uz elektronisko adresi bulduri@bulduri.lv plkst. 22:51. par atklātā konkursa “SIA “Bulduru Tehnikums” ēku energoefektivitātes paaugstināšanas projekta vadība un tehniskais atbalsts” (ID Nr. BT 2026/8-ERAF) 
SIA “Bulduru Tehnikums” Iepirkumu komisija ir izskatījusi Jūsu jautājumus par atklātā konkursa „SIA “Bulduru Tehnikums” ēku energoefektivitātes paaugstināšanas projekta vadība un tehniskais atbalsts”, iepirkuma identifikācijas Nr. BT 2026/8-ERAF, dokumentāciju.
Lai nodrošinātu vienveidīgu iepirkuma dokumentācijas piemērošanu un vienlīdzīgu attieksmi pret visiem ieinteresētajiem piegādātājiem, Pasūtītājs sniedz šādu skaidrojumu.
1. Par projekta īstenošanas adresēm un projekta tvērumu
1.1. Par adresi Viestura ielā 6, Jūrmalā
Nolikuma 1.6. punktā ir noteikts, ka līguma izpildes vieta ir Viestura iela 6 un Ķemeru iela 76, Jūrmala, vienlaikus precizējot, ka pakalpojuma sniegšanas vieta ir projekta īstenošanas objekti SIA “Bulduru Tehnikums” teritorijā un citas ar projekta īstenošanu saistītas vietas.
Iepirkuma priekšmets ir projekta vadība un tehniskais atbalsts projektam “Energoefektivitātes paaugstināšana SIA “Bulduru Tehnikums” ēkās”, projekta Nr. 2.1.1.4/1/25/I/027.
Viestura ielas 6 objektā projekta ietvaros paredzēta projektā apstiprināto energoefektivitātes pasākumu īstenošanas vadība, tai skaitā ar būvdarbu, tehnisko risinājumu, projekta dokumentācijas, iepirkumu, izpildes termiņu, izmaksu, kvalitātes un finansējuma administrēšanu saistītie jautājumi.
Konkrētais veicamo būvdarbu un pasākumu sastāvs nosakāms atbilstoši projekta apstiprinātajai dokumentācijai, tehniskajām specifikācijām, būvniecības ieceres dokumentācijai un ar projekta īstenošanu saistītajiem līgumiem.
1.2. Par adresi Ķemeru ielā 76, Jūrmalā
Ķemeru iela 76 ir norādīta Nolikuma 1.6. punktā kā viena no projekta līguma izpildes vietām. Pasūtītājs precizē, ka Nolikuma 1.6. punktā norādītā adrese ir saistīta ar projekta īstenošanas teritoriju un projekta vadības un tehniskā atbalsta sniegšanu.
Vienlaikus projekta īstenošanas adrese nav interpretējama tādējādi, ka projekta ietvaros automātiski tiek veikti energoefektivitātes pasākumi visās konkrētajā nekustamajā īpašumā esošajās ēkās.
Projekta ietvarā ietilpst tikai tās ēkas un būves, kuras ir iekļautas projekta apstiprinātajā dokumentācijā un attiecīgajos projekta tehniskajos dokumentos.
1.3. Par tehniskās apsekošanas atzinumiem, energosertifikātiem un būvniecības dokumentāciju
Pasūtītājs norāda, ka projektā iekļauto ēku tehniskās apsekošanas atzinumi, energosertifikāti un būvniecības ieceres dokumentācija ir projekta tehniskās dokumentācijas sastāvdaļa atbilstoši konkrētajam objektam.
Pretendentam piedāvājuma sagatavošanai jāvadās pēc iepirkuma dokumentācijai pievienotās tehniskās specifikācijas un projektā paredzētā darba uzdevuma. Ja konkrētā dokumentācija nav pievienota EIS iepirkuma dokumentiem, tā netiek uzskatīta par Pretendentam obligāti izpildāmu vai interpretējamu prasību ārpus Nolikuma un tā pielikumiem.
1.4. Par projektā iekļauto ēku skaitu
Pasūtītājs precizē, ka projekta tvērumā ir tikai tās ēkas un būves, kuras ir iekļautas projekta apstiprinātajā tehniskajā un finanšu dokumentācijā.
Nekustamā īpašuma sastāvā esošo ēku kopējais skaits pats par sevi nav pielīdzināms projekta ietvarā iekļauto ēku skaitam.
1.5. Par ēku lietošanas veidu un kadastra apzīmējumiem
Projektā iekļauto konkrēto ēku lietošanas veids un kadastra apzīmējums ir nosakāms atbilstoši projekta tehniskajai dokumentācijai un Nekustamā īpašuma valsts kadastra informācijai.
Šie dati nav uzskatāmi par atsevišķu Pretendenta kvalifikācijas prasību, un Pretendentam tie nav jānorāda piedāvājumā papildus Nolikuma un Tehniskās specifikācijas prasībām.
1.6. Par Ķemeru ielas 76 saistību ar MK noteikumiem Nr. 881
Pasūtītājs skaidro, ka projekta Nr. 2.1.1.4/1/25/I/027 īstenošana notiek atbilstoši projekta apstiprināšanas dokumentiem un attiecīgā Eiropas Savienības fonda pasākuma nosacījumiem.
Nolikuma 1.6. punktā norādītās adreses ir jāvērtē kopsakarā ar projekta apstiprināto dokumentāciju, nevis tikai pēc MK noteikumu Nr. 881 pielikuma atsevišķā ieraksta redakcionālā formulējuma.
Līdz ar to Ķemeru ielas 76 norādīšana Nolikuma 1.6. punktā nav uzskatāma par neatkarīgu jauna projekta vai jauna finansējuma objekta noteikšanu, bet gan par projekta īstenošanas un pakalpojuma sniegšanas vietas precizējumu.
1.7. Par projekta kopējām izmaksām
Projekta kopējās izmaksas ir noteiktas projekta apstiprinātajā finanšu dokumentācijā.
Pasūtītājs norāda, ka projekta kopējās izmaksas ietver ne tikai konkrētu būvdarbu izmaksas, bet arī citas projektā paredzētās attiecināmās izmaksas atbilstoši projekta finansēšanas nosacījumiem.
1.8. Par izmaksu sadalījumu pa adresēm
Izmaksu sadalījums starp atsevišķām ēkām un adresēm ir nosakāms atbilstoši projekta apstiprinātajai finanšu un tehniskajai dokumentācijai.
Šāds sadalījums nav noteikts kā atsevišķs Pretendenta kvalifikācijas vai piedāvājuma vērtēšanas kritērijs.
2. Par Nolikuma 5.1.5. punktu un pielikumu numerāciju
Pasūtītājs ir konstatējis tehnisku redakcionālu neatbilstību Nolikuma 5.1.5. punktā.
Nolikuma 5.1.5. punktā ir norādīts, ka informācija iesniedzama atbilstoši Nolikuma 3. pielikuma formai.
Vienlaikus Nolikuma 12. nodaļā ir noteikts, ka:
· 3. pielikums – “Apliecinājums par neatkarīgi izstrādātu piedāvājumu”;
· 4. pielikums – “Informācija par pieredzi”.
Tādēļ Pasūtītājs precizē, ka Nolikuma 5.1.5. punktā atsauce uz 3. pielikumu ir uzskatāma par tehnisku kļūdu.
Lai apliecinātu atbilstību Nolikuma 5.1.4. punktā noteiktajai pieredzes prasībai, Pretendentam jāiesniedz informācija Nolikuma 4. pielikuma “Informācija par pieredzi” formā.
Vienlaikus Nolikuma 5.2.3. punktā noteiktais, ka Pretendenta pieredzes apliecinājums iesniedzams 3. pielikuma formā, ir vērtējams kopsakarā ar šo precizējumu.
Pasūtītājs veiks attiecīgus grozījumus Nolikuma 5.1.5. un 5.2.3. punktā, lai novērstu pielikumu numerācijas neatbilstību un nodrošinātu viennozīmīgu prasību piemērošanu.
Pieredzes apliecinājumam pievienojama vismaz viena attiecīgā pakalpojuma saņēmēja atsauksme, kā to paredz Nolikuma 5.2.3. punkts. Ja objektīvu iemeslu dēļ atsauksmi nav iespējams iesniegt, pieredzi var apliecināt ar citiem dokumentiem, kas ļauj pārliecināties par prasītās pieredzes esamību.
3. Par Tehniskā piedāvājuma iesniegšanas veidu
Pasūtītājs precizē, ka Pretendentam nav nepieciešams atkārtoti iesniegt visu Nolikuma Tehniskās specifikācijas tekstu kā atsevišķi izstrādātu tehnisko piedāvājumu, ja vien šāda prasība nav tieši noteikta Tehniskajā specifikācijā.
Nolikuma 5.2.5. punktā noteikts, ka Pretendenta Tehniskais un finanšu piedāvājums noformējams atbilstoši Nolikuma 4. pielikuma un 5. pielikuma formai.
Savukārt tehniskā piedāvājuma atbilstība tiek pārbaudīta atbilstoši Nolikuma un Tehniskās specifikācijas prasībām.
Līdz ar to Pretendentam tehniskais piedāvājums jāiesniedz atbilstoši Nolikuma noteiktajai piedāvājuma struktūrai un Tehniskās specifikācijas prasībām.
Ja Pretendents vēlas papildus apliecināt Tehniskās specifikācijas prasību izpildi, tas drīkst iesniegt parakstītu apliecinājumu par Tehniskās specifikācijas prasību izpildi, ja šāds dokuments nerada izmaiņas Pasūtītāja noteiktajās prasībās un nesatur nosacījumus, kas ir pretrunā Nolikumam.
4. Par būvniecības projektu vadības speciālistu / tehnisko ekspertu
Pasūtītājs precizē, ka Pretendentam piedāvājumā ir jānorāda visi speciālisti, kuru piesaiste ir paredzēta Tehniskajā specifikācijā un Nolikuma prasībās.
Nolikuma 5.1.6. punktā ir noteikts, ka Iepirkuma līguma izpildei Pretendents nodrošina vismaz:
1. projekta vadības speciālistu;
2. energoefektivitātes speciālistu.
Atbilstoši Nolikuma 5.2.4. punktam Pretendenta piedāvāto speciālistu CV ir jāiesniedz brīvā formā, pievienojot izglītību un profesionālo kvalifikāciju apliecinošus dokumentus; CV jābūt speciālista pašrocīgi parakstītam.
Ja Pretendents līguma izpildei piesaista speciālistu, kurš nav darba tiesiskajās attiecībās ar Pretendentu, tas ir pieļaujams, un šādā gadījumā Pretendentam jāiesniedz attiecīgā speciālista parakstīts apliecinājums par gatavību piedalīties līguma izpildē.
Vienlaikus, ja Tehniskās specifikācijas 5. punktā papildus ir paredzēta būvniecības projektu vadības speciālista vai tehniskā eksperta piesaiste, attiecīgā prasība ir izpildāma, norādot piedāvāto personu un iesniedzot tās CV un citus Nolikuma vai Tehniskās specifikācijas prasībās noteiktos dokumentus.
Pretendents attiecīgo speciālistu norāda piedāvājuma dokumentācijā tādā veidā, lai Pasūtītājam būtu iespējams pārliecināties par speciālista kvalifikāciju, pieredzi un pieejamību līguma izpildes laikā.
Noslēgumā
Pasūtītājs vērš uzmanību, ka iepirkuma dokumentācijas prasības piemērojamas kopsakarā ar visu Nolikuma tekstu, Tehnisko specifikāciju un tās pielikumiem.
Lai novērstu konstatēto pielikumu numerācijas neatbilstību un nodrošinātu viennozīmīgu iepirkuma dokumentācijas interpretāciju, Pasūtītājs veiks attiecīgus grozījumus Nolikuma 5.1.5. un 5.2.3. punktā, kā arī, ja nepieciešams, precizēs ar Tehniskās specifikācijas 5. punktu saistīto dokumentu iesniegšanas kārtību.
Par grozījumiem un precizējumiem visi ieinteresētie piegādātāji tiks informēti EIS e-konkursu apakšsistēmā.

 Atbilde uz ieinteresētā piegādātāja  informācijas pieprasījumu  

 

Par  uzdo to jautājumu izskatīšanu   atklātā konkursā  SIA “Bulduru Tehnikums” ēku energoefektivitātes  paaugstināšanas  projekta vadība un tehniskais  atbalsts  (ID. Nr. BT 2026/ 8 - ERAF )     

SIA “Bulduru Tehnikums” iepirkuma komisija ir izskatījusi saņemtos  jautājumus un sniedz šādus skaidrojumus un grozījumus iepirkuma procedūras  dokumentācijā:   SIA “Bulduru Tehnikums” Iepirkuma komisija, izvērtējot Jūsu jautājumu s, kuri tika  saņemti   11.08.2026   u z elektronisko adresi  bulduri@bulduri.lv   plkst. 22:51.   par atklātā  konkursa “SIA “Bulduru Tehnikums” ēku energoefektivitātes paaugstināšanas projekta vadība  un tehniskais atbalsts” (ID Nr. BT 2026/8 - ERAF)    SIA “Bulduru Tehnikums” Iepirkumu komisija ir izskatījusi Jūsu jautājumus par  atklātā konkursa „SIA “Bulduru Tehnikums” ēku energoefektivitātes paaugstināšanas projekta  vadība un tehniskais atbalsts”, iepirkuma identifikācijas Nr. BT 2026/8 - ERAF, dokumentā ciju.   Lai nodrošinātu vienveidīgu iepirkuma dokumentācijas piemērošanu un vienlīdzīgu attieksmi  pret visiem ieinteresētajiem piegādātājiem, Pasūtītājs sniedz šādu skaidrojumu.   1. Par projekta īstenošanas adresēm un projekta tvērumu   1.1. Par adresi Viestura ielā 6, Jūrmalā   Nolikuma 1.6. punktā ir noteikts, ka līguma izpildes vieta ir Viestura iela 6 un Ķemeru  iela 76, Jūrmala , vienlaikus precizējot, ka pakalpojuma sniegšanas vieta ir projekta īstenošanas  objekti SIA “Bulduru Tehnikums” teritorijā un citas ar projekta īstenošanu saistītas vietas.   Iepirkuma priekšmets ir projekta vadība un tehniskais atbalsts projektam “Energoefektivitātes  paaugstināšana SIA “Bulduru Tehnikums” ēkās”, projekta Nr. 2.1.1.4/1/25/I/027.   Viestura ielas 6 objektā projekta ietvaros paredzēta projektā apstiprināto energoefektivitātes  pasākumu īstenošanas vadība, tai skaitā ar būvdarbu, tehnisko risinājumu, projekta  dokumentācijas, iepirkumu, izpildes termiņu, izmaksu, kvalitātes un finansējum a  administrēšanu saistītie jautājumi.  

